32003R1985
L 295/43
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1985/2003 НА СЪВЕТА
от 10 ноември 2003 година
за изменение на Регламент (ЕО) № 427/2003 относно преходния продуктовоспецифичен гаранционен механизъм за вносни стоки със страна на произход Китайската народна република
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 133 от него,
като взе предвид предложението на Комисията
като има е предвид, че:
(1)
Регламент (ЕО) № 427/2003 (1) установява количествени квоти за определени продукти със страна по произход Китайската народна република.
(2)
Регламент (ЕО) № 1351/2003 на Комисията (2) урежда административните процедури за първия транш на количествените квоти за 2004 г. за определени продукти със страна на произход Китайската народна република.
(3)
С оглед на разширяването на Европейската общност от 1 май 2004 г. е подходящо да бъдат увеличени квотите в съответствие с член XXVIII от ГАТТ, 1994 г. и Меморандума за съгласие относно на тълкуването на посочения член.
(4)
Приложение I към Регламент (ЕО) № 427/2003 следва съответно да се измени,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 427/2003 се заменя с текста в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 ноември 2003 година.